Τέλετεξτ

Το τελετέξτ (αγγλικά: teletext, σε ελεύθερη απόδοση τηλεκείμενο) είναι τεχνική μετάδοσης πληροφοριών μέσω του σήματος ενός τηλεοπτικού σταθμού, και προβολής τους στην οθόνη της τηλεόρασης.

Εκπέμπεται κωδικοποιημένα στο σήμα του τηλεοπτικού σταθμού (αναλογικό και ψηφιακό) μεταδίδοντας διάφορες πληροφορίες όπως ειδήσεις, μετεωρολογικές προβλέψεις, χρήσιμα τηλέφωνα, ανακοινώσεις, το πρόγραμμα του σταθμού, αποτελέσματα τυχερών παιχνιδιών κλπ. Απαραίτητες προϋποθέσεις για τη χρήση της υπηρεσίας είναι η εκπομπή σήματος τελετέξτ από το σταθμό στον οποίο είναι συντονισμένη η συσκευή της τηλεόρασης και η δυνατότητα λήψης του από τη συσκευή.

Το τελετέξτ αποτελείται από χαρακτήρες ASCII στην οθόνη της τηλεόρασης, 40 οριζοντίως και 23 καθέτως. Αποτελείται από 800 σελίδες όπου μπορούν να εμφανιστούν πληροφορίες. Κάθε σελίδα μπορεί επίσης να αποτελείται και από υποσέλιδες, ο μέγιστος αριθμός των οποίων φτάνει τις 99. Οι χαρακτήρες είναι διαθέσιμοι μόνο στα οκτώ (8) χρώματα της δοκιμαστικής μετάδοσης λωρίδων (λευκό, κίτρινο, γαλάζιο, πράσινο, μοβ, κόκκινο, μπλε, μαύρο). Οι εναλλαγές των υποσελίδιων γίνονται ανά χρονικό διάστημα που έχει ρυθμιστεί από τον διαχειριστή του τελετέξτ εκτός αν η συσκευή διαθέτει επιλογέα εμφάνισης υποσελίδιων. Η κεντρική σελίδα είναι η 100, η οποία σχεδόν πάντοτε δείχνει τα περιεχόμενα όλου του τελετέξτ, δηλαδή τις πληροφορίες που έχει τη δυνατότητα να δει ο χρήστης στις σελίδες του. Ο χρήστης επιλέγει τη σελίδα που θέλει να διαβάσει πληκτρολογώντας τον τριψήφιο αριθμό στο τηλεχειριστήριο της τηλεόρασης του και αφού γίνει η ανίχνευση από την συσκευή της επιλεγμένης σελίδας. Το τελετέξτ διαθέτει και διάφορες άλλες δυνατότητες όπως το fastext (δυνατότητα γρήγορης πληκτρολόγησης). Κάθε συσκευή τηλεόρασης διαθέτει και ευκολίες χρήσης.

Το πρώτο σήμα τελετέξτ εμφανίστηκε στο BBC το 1974. Στην Ελλάδα έκανε την πρώτη του δοκιμαστική εμφάνιση το 1996 σε μικρό ποσοστό τηλεοπτικών καναλιών. Ωστόσο, το teletext καθιερώθηκε σε όλα τα τηλεοπτικά κανάλια από το 2004 καθώς εταιρείες τηλεηχοπληροφόρησης όπως η Mediatext και η Newsphone Hellas ανέλαβαν αποκλειστικά την σχεδίαση και υλοποίηση της υπηρεσίας για λογαριασμό των ιδιωτικών καναλιών. Η εξέλιξη της τεχνολογίας και η διάδοση νέων σύγχρονων μέσων τηλεπληροφόρησης (διαδίκτυο, αμφίδρομες υπηρεσίες τηλεόρασης κλπ) καθιστούν το τελετέξτ υπηρεσία η οποία σταδιακά εγκαταλείπεται, αν και παραμένει μια καλή μέθοδος ενημέρωσης σε απομακρυσμένες περιοχές.

Το τελετέξτ στην Ελλάδα
Το τελετέξτ στην Ελλάδα, έχει περάσει πλέον στην ιστορία του παρελθόντος, λόγω της Επικράτησης των σύγχρονων μέσων, όπως με υπηρεσίες υβριδικής τηλεόρασης, ενώ αντίστοιχα τα ελληνικά κανάλια, θα μεταδίδονται αποκλειστικά στο σύντομο μέλλον σε εικόνα υψηλής ευκρίνειας, το οποίο έχει καθαρότερη εικόνα από το σύστημα τυπικής ευκρίνειας (SD), ένα φαινόμενο που βάζει το Τελετέξτ, πολύ γρήγορα στο παρελθόν.

Η πρώτη απόπειρα εισαγωγής της υπηρεσίας έγινε γύρω στην δεκαετία του 1990 από τον τηλεοπτικό σταθμό ΑΝΤ1 χωρίς να υλοποιηθεί καθόλου λόγω μη συμβατότητας των συσκευών τηλεοράσεως με τους Ελληνικούς χαρακτήρες. Παλιότερα, διέθεταν επίσης την υπηρεσία και οι εξής σταθμοί: Οι δημόσιοι σταθμοί, οι οποίοι την κατάργησαν πλήρως μετά το μαύρο του 2013, ο τηλεοπτικός σταθμός της Βουλής των Ελλήνων ο οποίος την εισήγαγε για πολύ μικρό χρονικό διάστημα και την κατάργησε πριν την εισάγουν οι υπόλοιποι σταθμοί εθνικής εμβέλειας, ενώ οι μεταβατικοί δημόσιοι φορείς ΔΤ και ΝΕΡΙΤ, λόγω αδιαφορίας και έλλειψης χρημάτων, δεν την υιοθέτησαν ποτέ, οι ιδιωτικοί σταθμοί ΑΝΤ1 και ALPHA (την κατάργησαν πλήρως το 2019), το Μακεδονία TV ( το 2012), το Mega Channel (διέθετε την υπηρεσία μέχρι και το οριστικό κλείσιμο του το 2018, και μάλιστα με υπότιτλους, και έκτοτε με την επαναλειτουργία του, το 2020, την κατάργησε πλήρως) το αλήστου μνήμης ALTER (διέθετε την υπηρεσία μέχρι το οριστικό κλείσιμό του), και το Star (την κατάργησε πλήρως στις 31 Ιουλίου 2025). Επίσης την διέθεταν και όλοι οι περιφερειακοί τηλεοπτικοί σταθμοί από το 2004 και για πολύ λίγα χρόνια. Το χειρισμό της υπηρεσίας για τους ιδιωτικούς τηλεοπτικούς σταθμούς από το 2004 τον είχαν αναλάβει εταιρείες τηλεηχοπληροφόρησης όπως αναφέρεται παραπάνω.

 Το κλείσιμο του τελετεξτ του Star 
Στις 27/7/2025 ένας χρήστης από το reddit παρατήρησε στην αρχική σελίδα του τελετέξτ μια ανακοίνωση. Έλεγε ότι στις 31/7/2025 το τελετεξτ θα έκλεινε. Οπότε έκανε ένα post στο reddit στο r/Greece και είπε ότι το τελετεξτ θα κλείσει και ότι πρέπει να κάνουν restoration τις σελίδες. Μετά το blog Μικροπράγματα από το περιοδικό lifo διέδωσε τα νέα σύμφωνα με το post του χρήστη στο reddit. Και μια μέρα πριν το κλείσιμο ο ίδιος χρήστης που έκανε το post στο reddit ανέβασε ένα βίντεο στο YouTube για το τελευταίο κοίταγμα πριν το κλείσιμο.Τωρα το τελετεξτ έκλεισε και το μόνο που παραμένει ανοιχτό είναι η διαδραστική τηλεοραση.

Εξωτερικοί σύνδεσμοι

Προδιαγραφές του Teletext από το BBC, 1976 

 Ένα άρθρο για το κλείσιμο του τελετεξτ του Star από τα μικροπράγματα , 2025 
 Το αρχικό άρθρο ενός χρήστη που παρατήρησε το κλείσιμο του τελετεξτ του Star 
 Tο βίντεο για τη τελευταία μέρα του τελετεξτ πριν το κλείσιμο 

Κατηγορία:Τηλεοπτική τεχνολογία